CELEX: 22010D0324
Language: sk
Date: 2010-03-19 00:00:00
Title: 2010/324/: Rozhodnutie Výboru veľvyslancov AKT – EÚ č. 2/2010 z  19. marca 2010 , ktorým sa vymenúva riaditeľ Technického centra pre poľnohospodársku a vidiecku spoluprácu (CTA)

11.6.2010   
            
            
               SK
            
            
               Úradný vestník Európskej únie
            
            
               L 145/16
            
         ROZHODNUTIE VÝBORU VEĽVYSLANCOV AKT – EÚ č. 2/2010
   z 19. marca 2010,
   ktorým sa vymenúva riaditeľ Technického centra pre poľnohospodársku a vidiecku spoluprácu (CTA)
   (2010/324/EÚ)
   VÝBOR VEĽVYSLANCOV AKT – EÚ,
   so zreteľom na Dohodu o partnerstve AKT – ES, podpísanú 23. júna 2000 v Cotonou (1), zmenenú a doplnenú dohodou, ktorou sa mení uvedená dohoda o partnerstve, podpísanou 25. júna 2005 (2) v Luxemburgu, a najmä na jej prílohu III článok 3,
   keďže:
   
               (1)
            
            
               Funkčné obdobie predchádzajúceho riaditeľa sa skončilo 28. februára 2010.
            
         
               (2)
            
            
               Paritná výberová komisia, ktorú zriadili obe strany dohody, navrhla na základe svojich rokovaní vymenovať do funkcie riaditeľa Technického centra pre poľnohospodársku a vidiecku spoluprácu pána Michaela HAILUA (Etiópia),
            
         ROZHODOL TAKTO:
   Jediný článok
   Bez toho, aby boli dotknuté neskoršie rozhodnutia, ktoré bude výbor možno musieť prijať v rámci svojich právomocí, sa pán Michael HAILU (Etiópia) vymenúva za riaditeľa Technického centra pre poľnohospodársku a vidiecku spoluprácu s účinnosťou od 24. mája 2010 do 28. februára 2015.
   
      V Bruseli 19. marca 2010
      
         
            Za Výbor veľvyslancov AKT – EÚ
         
         
            predseda
         
         Carlos BASTARRECHE SAGÜÉS
      
   
   
      (1)  Ú. v. ES L 317, 15.12.2000, s. 3.
   
      (2)  Ú. v. EÚ L 209, 11.8.2005, s. 27.